মাগরেবি আরবি
মাগরেবি আরবি (পশ্চিম আরবি; পূর্ব বা মাশরিকি আরবির বিপরীতে) হল একটি স্থানীয় আরবি উপভাষা যা মাগরেব অঞ্চলে, মরক্কো, আলজেরিয়া, তিউনিসিয়া, লিবিয়া, পশ্চিম সাহারা এবং মৌরিতানিয়ায় কথ্যরূপে ব্যবহৃত হয়। এর মধ্যে রয়েছে মরক্কো, আলজেরীয়, তিউনিসীয়, লিবীয় এবং হাসানিয়া আরবি। এটা দারজা (আরবি: الدارجة; যার অর্থ "সাধারণ বা দৈনন্দিন ভাষা") নামেও প্রসিদ্ধ। এটি প্রমিত আরবি থেকে কথ্য আঞ্চলিক ভাষাকে আলাদা করতে সাহায্য করে। মাল্টীয় ভাষাটি সিকুলো-আরবি থেকে এবং শেষ পর্যন্ত তিউনিসীয় আরবি থেকে উদ্ভূত বলে মনে করা হয়, কারণ এতে কিছু সাধারণ মাগরেবি আরবি এলাকার বৈশিষ্ট্য রয়েছে।